**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республика мутасын войвывса завоз збыльмӧдан**

**юкӧнын ӧткымын юалӧм йылысь**

Примитӧма Коми Республикаса

Каналан Сӧветӧн 2024 вося урасьӧм тӧлысь 15 лунӧ

Тайӧ Оланпасыс «Войвывса завоз йылысь» Федеральнӧй оланпас серти (водзӧ – Федеральнӧй оланпас) Россия Федерацияса субъектъяслы сетӧм уджмогъясын ладмӧдӧ грузъяс ваян урчитӧм кадколастъяса мутасъясӧ, кутшӧмъяс меститчӧны Коми Республикаын муниципальнӧй юкӧнъяслӧн мудоръясын, кутшӧмъяс пырӧны Ылі Войвыв районъясӧ да накӧд ӧткодялӧм местаясӧ, грузъяс вайӧмкӧд йитчӧм ӧткымын юалӧм.

**1 статья. Шӧр кыввежӧртасъяс**

Тайӧ Оланпасын вӧдитчан шӧр кыввежӧртасъясӧн вӧдитчӧны вежӧртасъясын, кутшӧмъясӧс урчитӧма Федеральнӧй оланпасӧн да Россия Федерацияса мукӧд нормативнӧй инӧда актӧн.

**2 статья. Коми Республика мутасын войвывса завоз   
збыльмӧдан юкӧнын Коми Республикаса Каналан Сӧветлӧн уджмогъяс**

Коми Республика мутасын войвывса завоз збыльмӧдан юкӧнын Коми Республикаса Каналан Сӧветлӧн уджмогъясӧ пырӧны:

1) Коми Республика мутасын войвывса завоз збыльмӧдан юкӧнын Коми Республикаса оланпасъяс примитӧм;

2) Коми Республика мутасын войвывса завоз збыльмӧдан юкӧнын Коми Республикаса оланпасъясӧ кутчысьӧм да найӧс олӧмӧ пӧртӧм бӧрся видзӧдӧм;

3) мукӧд уджмог, кутшӧмъясӧс урчитӧма Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн.

**3 статья. Коми Республика мутасын войвывса завоз   
збыльмӧдан юкӧнын Коми Республикаса Юралысьлӧн уджмогъяс**

Коми Республика мутасын войвывса завоз збыльмӧдан юкӧнын Коми Республикаса Юралысьлӧн уджмогъясӧ пырӧны:

1) грузъяслысь стратегическӧй запас лӧсьӧдӧм йылысь помшуӧм примитӧм;

2) грузъяслӧн стратегическӧй запасысь медводдза категория грузъяс сетӧм йылысь помшуӧм примитӧм;

3) войвывса завоз мутасъяслӧн лыддьӧгӧ Коми Республикаса мутасъяс пыртӧм йылысь да (либӧ) войвывса завоз мутасъяслӧн лыддьӧгӧ вежсьӧмъяс пыртӧм йылысь вӧзйӧмъяс дасьтӧм;

4) Коми Республикаса олӧмӧ пӧртысь власьт органӧс индӧм, коді збыльмӧдӧ Коми Республика мутасын войвывса завоз серти планируйтан, котыртан да ладмӧдан уджъяссӧ;

5) канму резервӧн веськӧдлысь федеральнӧй олӧмӧ пӧртысь власьт органӧ шыӧдчӧм канму материальнӧй резервысь материальнӧй донаторъяс лэдзӧм йылысь корӧмӧн подувъяс да пӧрадокын, кутшӧмъясӧс урчитӧма «Канму материальнӧй резерв йылысь» Федеральнӧй оланпасӧн да Россия Федерацияса сьӧмкуд оланпастэчасӧн;

6) Россия Федерацияса оланпастэчас да Коми Республикаса оланпастэчас серти мукӧд уджмог.

**4 статья. Коми Республика мутасын войвывса завоз   
збыльмӧдан юкӧнын Коми Республикаса Веськӧдлан котырлӧн уджмогъяс**

1. Коми Республика мутасын войвывса завоз збыльмӧдан юкӧнын Коми Республикаса Веськӧдлан котырлӧн уджмогъясӧ пырӧны:

1) Коми Республика мутасын войвывса завоз збыльмӧдан юкӧнын ӧтувъя канму политика нуӧдӧмӧ пырӧдчӧм;

2) войвывса завоз збыльмӧдан юкӧнын ӧтувъя канму политика серти войвывса завоз планируйтӧм, котыртӧм да координируйтӧм, кутшӧмӧс збыльмӧдӧ войвывса завоз серти федеральнӧй координатор;

3) грузъяслысь стратегическӧй запас лӧсьӧдан пӧрадок урчитӧм сэк, кор примитӧма грузъяслысь стратегическӧй запас лӧсьӧдӧм йылысь помшуӧм, кутшӧмӧс индӧма тайӧ Оланпаслӧн 3 статьяса 1 пунктын;

4) войвывса завоз серти мониторинг нуӧдан федеральнӧй канму юӧртан системаын войвывса завоз збыльмӧдан юкӧнын Коми Республикаса олӧмӧ пӧртысь власьт органъясӧн нуӧдан мероприятиеяс йылысь ас кадӧ юӧр йӧзӧдӧмсӧ, татшӧм юӧрлысь тырвыйӧлунсӧ да збыльлунсӧ могмӧдӧм;

5) Коми Республика мутасын меститчысь транспорт да логистика серти инфраструктура объектъяссӧ транспорт да логистика серти инфраструктура объектъяслӧн лыддьӧгӧ пыртӧм йылысь вӧзйӧмъяс дасьтӧм, кутшӧмъяс артмӧдӧны войвывса завозлӧн транспорт да логистика серти инфраструктура объектъяслысь опорнӧй везсӧ;

6) войвывса завоз мутасъясын иналан прӧдукция (вузӧс) вылӧ донъяс дорӧ снабженческо-сбытӧвӧй да вузасян содтӧдъяс, медводдза категория грузъяс да наӧн вӧдитчӧмӧн вӧчан прӧдукция (вузӧс) вылӧ торйӧн да чукӧрӧн вузалан донъяслӧн медпозяна значениеяс, медводдза категория грузъяс новлӧдлӧм да видзӧм, Федеральнӧй оланпаслӧн 9 статьяса 3 юкӧнӧн урчитӧм случайын медводдза категория грузъяс серти сӧвтчан-ректысян уджъяс да примитан да складскӧй операцияяс вылӧ тарифъяс арталан методикаяс урчитӧм;

7) Коми Республикаса олӧмӧ пӧртысь власьт органӧс индӧм, кодӧс уполномочитӧма збыльмӧдны войвывса завоз мутасъясын иналан прӧдукция (вузӧс) вылӧ донъяс дорӧ снабженческо-сбытӧвӧй да вузасян урчитӧм содтӧдъясӧн, медводдза категория грузъяс да наӧн вӧдитчӧмӧн вӧчан прӧдукция (вузӧс) вылӧ торйӧн да чукӧрӧн вузалан донъяслӧн урчитӧм медпозяна значениеясӧн, медводдза категория грузъяс новлӧдлӧм да видзӧм, Федеральнӧй оланпаслӧн 9 статьяса 3 юкӧнӧн урчитӧм случайын медводдза категория грузъяс серти сӧвтчан-ректысян уджъяс да примитан да складскӧй операцияяс вылӧ урчитӧм тарифъясӧн вӧдитчӧм бӧрся дінмуын канму контрольсӧ;

8) тайӧ статьяса 1 юкӧнлӧн 7 пунктын индӧм дінмуын канму контроль йылысь положение вынсьӧдӧм;

9) медводдза категория грузъяссӧ, а сідзжӧ мӧд категория грузъяссӧ войвывса завоз планӧ пыртӧм йылысь вӧзйӧмъяс дасьтӧм;

10) Коми Республика мутасын войвывса завозлӧн транспорт да логистика серти инфраструктура объектъяссӧ опорнӧй везйӧ пыртӧм могысь транспорт да логистика серти выль инфраструктура объектъяс лӧсьӧдӧм йылысь вӧзйӧм пыртӧм;

11) Россия Федерацияса оланпастэчас да Коми Республикаса оланпастэчас серти мукӧд уджмог.

2. Войвывса завоз збыльмӧдан юкӧнын Коми Республикаса Веськӧдлан котырлысь тайӧ статьяса 1 юкӧнын индӧм уджмогъяссӧ збыльмӧдӧ Коми Республикаса Веськӧдлан котыр ачыс либӧ (тайӧ статьялӧн 1 юкӧнса 5 – 10 пунктъясын индӧм уджмогъяс кындзи) сыӧн уполномочитӧм Коми Республикаса олӧмӧ пӧртысь власьт орган.

**5 статья. Коми Республика мутасын войвывса завоз серти  
канмусянь отсӧг сетӧм**

1. Коми Республика мутасын войвывса завоз серти канмусянь отсӧгсӧ сетӧны Россия Федерацияса оланпастэчас да Коми Республикаса оланпастэчас серти.
2. Коми Республика мутасын войвывса завоз серти сьӧмӧн отсалӧны юридическӧй кывкутысьяслы да асшӧр уджалысьяслы, кодъяс уджалӧны Коми Республика мутасын войвывса завоз збыльмӧдан юкӧнын, а сідзжӧ абу ӧтув вӧдитчан транспорт да логистика серти инфраструктура объектъяс киын кутысьяслы (кутысьяслы), кутшӧмъясӧс пыртӧма транспорт да логистика серти инфраструктура объектъяслӧн лыддьӧгӧ, кутшӧмъяс артмӧдӧны войвывса завозлӧн транспорт да логистика серти инфраструктура объектъяслысь опорнӧй везсӧ, сэк, кор индӧм отсӧг сетӧм вылӧ лӧсялана сьӧмсӧ урчитӧма лӧсялана финансӧвӧй во да планӧвӧй период вылӧ Коми Республикаса республиканскӧй сьӧмкуд йылысь Коми Республикаса оланпасӧн.

**6 статья. Бӧртас**

1. Тайӧ Оланпасыс вынсялӧ 2024 вося косму тӧлысь 1 лунсянь.

2. Коми Республикаса Юралысьлы да Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2024 вося урасьӧм тӧлысь 27 лун

7-РЗ №